Муз жаргыч

Муз жаргыч – навигацияга жол ачуу үчүн муз жаруучу атайын кеме. Анын тумшугу, борттору өтө бышык, кыймылдаткычы өтө күчтүү. Муз жаргычтын милдети – башка кемелерди муздуу деңизден өткөрүү, аларга жардам берүү. Деңиз муз жаргычы (арктикалык), көл, дарыя жана рейддик, порттук болуп айырмаланат. Анын тумшугу музду өзүнүн оордук күчү менен сындырууга, муз сыныктарын түртүүгө, шилеп же чөктүрүүгө ылайык констр-ланат. Алгачкы советтик «Ленин» муз жаргычы 1959-жылы сууга түшүрүлгөн, ал биринчи аскердик эмес атом кемеси болуп эсептелет. Ал эми 1975-жылы 17-августта советтик «Арктика» атом муз жаргычы дүйнөдө биринчи жолу эксперименттик каттам менен Түндүкуюлдун географиялык чекитине жетип, кайра келген.
Категория: Навигация
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7